La startup d'ofertes i catàlegs digitals espera incrementar el volum de negoci un 51%\nper Redacció VIA Empresa Barcelona. 14 de febrer de 2018 15:29\nEls fundadors de Tiendeo, Eva Martin, Jonathan Lemberger i Maria Martin | Cedida\nTiendeo preveu facturar 10 milions d'euros aquest 2018. Així ho ha assegurat la startup d'ofertes i catàlegs digitals en un comunicat que, precisament aquest dimecres dia de Sant Valentí celebra el seu setè aniversari.\nAmb aquest objectiu de volum de negoci, "es reforçaran els departaments comercial i tecnològic per consolidar la presència a mercats clau a través del desenvolupament de nous productes relacionats amb la geolocalització", expliquen. Amb presència a 35 països, s’ha convertit en un referent global del màrketing geolocalitzat, arribant a una audiència de més de 35 milions d’usuaris únics al mes.\nEl 2017 és l’any que més bons resultats ha aportat a Tiendeo, segons diuen des de la companyia en el mateix comunicat. La startup ha aconseguit superar el repte fixat dels 7 milions d’euros de facturació. Eva Martín, CEO de Tiendeo, apunta: “El nostre objectiu d'aquest 2018 és superar la barrera dels 10 milions d’euros. Amb els nous productes amb els que estem treballant i potenciant els acords amb altres mitjans que aposten per la publicitat geolocalitzada, esperem augmentar la nostra facturació un 51%”.\nL’assoliment d’aquests objectius ha estat possible, en gran part, pel creixement que l’audiència de Tiendeo ha experimentat aquest darrer any. Durant el 2017, la plataforma ha aconseguit atraure 35 milions d’usuaris únics al mes a nivell global, que han generat 60 milions de visites mensuals, un 30% més que l’any anterior.\nLa innovació i les dades positives d’audiència fan possible que Tiendeo mantingui en cartera més de 150 grans cadenes del retail com a clients recurrents. A part del mercat espanyol, l’Amèrica Llatina és una altra de les regions en les que els retailers més confien en Tiendeo.\nPer aquest motiu, la startup catalana va obrir l’estiu passat una nova oficina a Santiago de Xile, que proporciona cobertura als mercats de Xile i Argentina. Aquesta nova seu se suma a les ja existents a Ciutat de Mèxic, Bogotà i a les oficines centrals de Barcelona, ubicades al Pier01 del Barcelona Tech City.\nEva Martín afirma: “Per al 2018 ens hem proposat ampliar la nostra cartera de clients. Creiem que aquest any la geolocalització serà una de les tendències principals en publicitat, així que estem treballant en nous productes que ampliïn i complementin la nostra eina Geotracking. Amb ells, els negocis podran segmentar millor les seves campanyes i obtenir-ne dades molt interessants, sempre respectant la privacitat dels nostres usuaris”.\nTiendeo obre una nova oficina a Xile\nLes fundadores de Tiendeo s'enduen el 1r premi Dona Tic


Finançar l’elaboració de documents de planificació en l’àmbit del desenvolupament local (plans sectorials, diagnosis, promoció i plans d’acció de projectes estratègics territorials) dels ens locals adherits a la XSLPE com a eina de suport a la presa de decisions sobre actuacions en el territori.\nc) Les entitats adscrites a la XSLPE que tinguin delegada la promoció econòmica d’un o de diversos ajuntaments.\nd) Les entitats adscrites a la XSLPE que tinguin delegada la promoció econòmica d’un consell comarcal.\nTancament de convocatòria : 06/02/2018\nLes sol·licituds s’han de presentar mitjançant el formulari normalitzat dins el termini de 25 dies hàbils a partir de l’endemà de la publicació de la convocatòria en el Butlletí Oficial de la Província de Girona. Aquest formulari estarà disponible en el web de la Diputació de Girona dins d’aquest mateix termini.\nBases de les subvencions per elaborar documents de planificació en l'àmbit del desenvolupament local, 2018 PDF\nConvocatòria de les subvencions per elaborar documents de planificació en l'àmbit del desenvolupament local, 2018 PDF\nFormulari de sol·licitud de les subvencions per elaborar documents de planificació en l'àmbit del desenvolupament local, 2018 PDF


Mural SANTA MARGARIDA DE MONTBUI\nMural con Brad Robson\nMural Santa Margarida\nSanta Margardia de Montbui\nEl passat mes de maig l’artista australià Brad Robson va fer les delícies dels amants de l’art urbà intervenint un mur de més de 120 metres quadrats de superfície. Aquesta acció, que es va dur a terme durant cinc dies, es va realitzar en el marc de BigWaalls, el projecte d’intervencions artístiques de gran format gestionat per Rebobinart. Durant el mes de març es van realitzar cinc intervencions murals en l’espai ubicat al carrer Veneçuela amb Provençals. S.Waknine, Simón Vázquez, Alaniz, Elmanu i Rubicon1 van donar nova vida als més de 600 metres quadrats de superfície.\nEn aquesta ocasió, l’acció artística es va realitzar a Santa Margarida de Montbui, concretament a la fàbrica Textil Miro Torres, les parets de la qual van servir de tela a Brad Robson.\nRobson, que ja compta amb una notòria trajectòria artística, no va dubtar en fer la maleta i creuar mig planeta per realitzar aquest projecte. I és que la passió que sent l’australià per les teles no és més gran que la que sent pels murs. Tant és així que la ciutat i el paisatge urbà han inspirat el seu estil abstracte i d’expressiu moviment. Tot i així, Robson no renuncia a la recreació de la figura humana i la psique i, de fet, en moltes de les seves obres s’esbossen rostres i cossos dibuixats amb un traç ràpid i de formes geomètriques.\nDes de Rebobinart estem realitzant projectes artístics per fomentar la presència d’art urbà no només a Barcelona, sinó també a altres localitats on aquesta expressió artística és menys freqüent tot potenciant l’art de qualitat i valor estètic.\nSiguienteMural Cines Besòs


Mariona Caldentey lamentant-se després de fallar una ocasió durant un partit del Barça. Laia Bonals\nGairebé 800.000 espectadors van veure l’altre dia com l’equip del Barça femení aixecava la rutilant copa de la Champions; el resultat: 4 a 0. Amb una quota d’audiència de gairebé un 30%, no sabem si el partit el van seguir més dones que homes i si ells van gaudir de l’espectacle esportiu amb esperit igualitari o van remoure’s als seus seients al veure amenaçada la seva hegemonia en aquest esport fins ara tan testosterònic. I dic fins ara perquè, amb aquesta fita assolida, el panorama hauria de canviar.\nL'estadi Johan Cruyff, de celebració amb un "Barça que gaudeix i fa gaudir"\nNo llancem, però, les campanes al vol. Sabem que millor no dir blat fins que no sigui al sac i ben lligat i, en matèria d’igualtat, queda molt camí per caminar. Ni el premi per haver vençut a la lliga en qüestió és tan substanciós com el de l’equivalent masculina (480.000 € en lloc d’uns quants milions), ni les jugadores perceben ni de lluny la morterada que perceben els jugadors. Que serveixi com a exemple que la futbolista més ben pagada del món, la nord-americana Carli Lloid, cobra 165 vegades menys que el més ben pagat, Messi. Campiones del Futbol Club Barcelona que vau sortir a guanyar i ho vau fer, des d’aquí us felicitem molt calorosament. Però sobretot ens alegrem que en aquesta societat nostra en què encara hi ha joguines per a nens i joguines per a nenes us sigui permès dedicar-vos a l’esport professionalment.\nLa periodista Laura Manzanera rescata al seu darrer llibre, Insumisas, la que va ser la primera futbolista espanyola professional, una malaguenya que per fer-ho es va haver de transvestir. Això succeïa a l’avantsala de la Segona República, quan es va començar a reivindicar aquí el dret de les dones a practicar esports. Gran exponent d’aquesta defensa va ser la poeta i periodista Anna Maria Martínez Sagi, campiona de javelina i primera dona a formar part de la junta directiva del Futbol Club Barcelona. L’any 1928 havia nascut a Barcelona el Club Femení i d’Esports, anomenat col·loquialment el femení, que va ser el primer club esportiu exclusiu per a dones de l’estat espanyol. I ja proclamada la República, a l’article “L’esport femení considerat seriosament”, publicat a La Rambla, Anna Murià afirmava que l’afició esportiva que mostraven les noies no era pas només una moda que els homes veien com una intromissió. Així i tot, fins a l’any 1988 no es va crear al país la Primera Divisió Femenina de Futbol.\nL'esport català premia els èxits del Barça femení\nLa victòria de les jugadores del Barça ens recorda que encara que diuen que a l’esport l’important és participar, guanyar és molt millor per a la visibilitat. I si no que l'hi diguin a Martina Navrátilová, la tenista txeca que més singles ha guanyat a Wimbledon, a la campiona olímpica de natació Mireia Belmonte o a Simone Biles, cinc vegades campiona del món en gimnàstica artística. Sembla que cal que les dones siguin excel·lents per guanyar-se el dret a ser allà on abans no eren, no n'hi ha prou amb fer les coses amb dignitat. Ara em ve al cap una directora de cinema catalana que deia que ella no aspirava a fer pel·lícules genials, sinó a fer pel·lícules i prou.\nDe manera progressiva, el gelós patriarcat obre la porta a les dones en terrenys que abans ens estaven vetats. Per exemple, als anys 90 els astres es van confabular per deixar que algunes escriptores ocupessin protagonisme en el nostre panorama literari fent-les mereixedores de premis rellevants, que els donaven a elles prestigi i als editors lectores i calés. Feminisme o interessos de mercat? El debat donaria per molt, perquè descobrir que les dones són rendibles és una bona manera de rendir-se a una representació més justa en els diversos àmbits socials. I és el que està passant amb el futbol.\nSerà una gran notícia que a partir d’ara les dones no hagin de demanar perdó per fer el que fan els homes sense entrebancs també en l’esport. Encertadament, quan l’any 2018 Ada Hegerberg va ser la primera futbolista a rebre una Pilota d'Or, la va voler dedicar a totes les nenes que volen jugar a futbol i que senten que les miren malament. Aquesta setmana moltes nenes han deixat de sentir aquest malestar, però encara queda molt per fer.\nfutbol femení Futbol Barça femení Barça Esport patriarcat


Etiqueta selectivitat - AraPonent\nDiumenge, 19 de maig de 2013 10:35 h\nResultats de l'etiqueta selectivitat\nAdrià Pon aconsegueix la millor nota de Lleida a la selectivitat amb un 9,35 28.06.2012.\nAdrià Pon és el lleidatà que ha aconseguit la millor nota de selectivitat a la demarcació. El jove, que dissabte farà 18 anys, ha aconseguit un 9,35 a la fase obligatòria, un 10 en dibuix tècnic i un 9,5 en física, les dues assignatures...\nArrenca sense incidents la Selectivitat a Lleida\nLa Selectivitat ha arrencat a les 9 d'aquest dimarts sense incidents a Lleida. El primer examen ha estat el de llengua castellana. La majoria dels 1.519 alumnes que es presentaven a la demarcació, com ara la Raquel, l'Albert o el Felip, s'han...\nUn conte de Pere Calders i un poema de Joan Maragall, a l'examen de Literatura Catalana de la selectivitat\nEls més de 30.000 alumnes que s'examinen entre aquest dimarts i dijous a Catalunya de les proves de selectivitat han acabat ja el primer dia. L'últim dels quatre exàmens de la jornada ha tingut lloc a la tarda i ha estat una optativa. Així,...\nManel Baradad, 9,5 a la selectivitat: "La base és estudiar i que t'agradi el que estiguis fent"\nManel Baradad, és l'estudiant lleidatà amb millor nota a la selectivitat d'enguany i la segona de Catalunya, un 9’5. Després de cursar el Batxillerat Científic al Col·legi Claver de Lleida el curs vinent té com a primera opció fer...\nGairebé 1.600 lleidatans s’examinen de la selectivitat\nEls 1.598 alumnes de Batxillerat que ahir varen començar les PAU tenen avui la segona tongada d’exàmens. Aquesta xifra supera en 58 alumnes els que es varen examinar l’any passat, als que s’ha d’afegir els 223 provinents de Cicles...\nMés de 300 alumnes fan aquesta setmana les proves de selectivitat del setembre a la UdL\nUn total de 323 estudiants realitzen entre dimarts i dijous d'aquesta setmana a la UdL les proves d’accés a la universitat (PAU) del mes de setembre. La xifra gairebé triplica la de la convocatòria de 2009, quan van ser 98. Els tribunals...\nUn 94% de joves de les comarques de Lleida aproven la selectivitat\nEl nou model de selectivitat posat en funcionament aquest any ha permès aprovar el percentatge d'alumnes més alt que es recorda tant a Catalunya com a Lleida. A Lleida han aprovat un 94,41% dels alumnes presentats a les Proves d'Accés a la...\nMés de 1.500 estudiants de Ponent comencen les proves de selectivitat\nUns 1.540 joves lleidatans han començat avui les Proves d'Accés a la Universitat (PAU), més conegudes com a 'selectivitat', un 4% menys que al 2009, quan van ser 1.605 els inscrits. Com a novetat, enguany els alumnes només han de fer cinc...\nLes Proves d'Accés a la Universitat (PAU) incorporen enguany diferents novetats. La principal: que l'alumnat només ha de fer cinc exàmens obligatoris i es pot examinar de fins a tres assignatures més per a pujar nota. Això farà que les...


Les lleis educatives es modifiquen per orientar els estudis de secundària i FP al mercat laboral | Consumer\nLes lleis educatives es modifiquen per orientar els estudis de secundària i FP al mercat laboral\nCanvia el disseny curricular de cambra d'ESO i s'introdueixen mesures que adapten els cicles formatius a la demanda laboral\nData de publicació: Divendres, 25 de Febrer de 2011\nEl Senat ha aprovat una norma complementària a la Llei d’Economia Sostenible que modifica la Llei Orgànica d’Educació (LLOI) i la Llei Orgànica de Qualificacions i Formació Professional. Els canvis introduïts pretenen adaptar els estudis de secundària i de FP a la realitat del mercat laboral, amb mesures com la configuració de cambra de l’ESO com a curs orientador o la planificació de l’oferta d’ensenyaments de FP segons la realitat socioeconòmica de cada territori.\nEn l’àmbit de l’educació secundària, l’adaptació normativa varia el disseny curricular de cambra de l’ESO i ho transforma en un curs orientador. S’ha suprimit la llista d’assignatures optatives, de les quals es triaven tres, i es permet que cada administració educativa dissenyi aquest conjunt de matèries. Una altra novetat és que els alumnes que no completin els seus estudis de secundària rebran un certificat en el qual constarà el nivell de competències bàsiques adquirit.\nEn relació amb els estudis de formació professional, la reforma té com a objectiu vincular l’oferta de titulacions amb les exigències del mercat laboral. Les administracions educatives deuran planificar-les en funció de les demandes i expectatives formatives dels ciutadans i de les perspectives de desenvolupament econòmic i social de cada territori.\nA més, preveu la implantació de cursos d’especialització complementaris a les titulacions i dotar d’una major flexibilització als estudis a distància que permeti compaginar-los amb un lloc de treball. També estableix la creació d’entorns “integrats d’educació superior” mitjançant la inclusió als campus universitaris d’ofertes educatives de FP relacionades amb especialitats de la universitat.\naixò disseny curricular estudis formación profesional-ca


El sector pirotècnic espera superar les vendes de petards de 2019 gràcies a l'optimisme i per la situació epidemiològica La República\nACN Sabadell.-El sector de la pirotècnia de Catalunya preveu superar les vendes de petards per Sant Joan respecte 2019. Si llavors es van facturar uns 17 milions d’euros, aquest any […]\nACN Sabadell.-El sector de la pirotècnia de Catalunya preveu superar les vendes de petards per Sant Joan respecte 2019. Si llavors es van facturar uns 17 milions d’euros, aquest any preveuen arribar als 19 milions d’euros. Tot després de la sotragada de 2020, quan les restriccions van desinflar les vendes per les restriccions covid en reunions i a la celebració de revetlles i quan la facturació va caure fins els 15 milions d’euros. El sector atribueix les bones previsions a l’optimisme i a les ganes de fer celebracions després de més d’un any de limitacions. Des de l’1 de juny, el ritme de venda en establiments està sent superior a anys anteriors, tant per la despesa com pel volum de clients, que opten per lots i productes amb més colors i menys soroll.\nLa incògnita sobre què es podria fer en els primers compassos de l’estiu de 2020 i les imitacions en les reunions va dur a què molta gent no fes plans per Sant Joan i optés per fer la festa en petit comitè. Això va tenir un impacte en les vendes de petards, que es van veure considerablement reduïdes, entre un 20% i un 30% arreu del país.Després d’un any especialment dur en molts sentits, des del sector asseguren haver detectat una alegria en la compra que fa augurar una bona campanya de Sant Joan. “La sensació que tenim des de l’1 de juny és que hi ha moltes ganes de festa, de comprar i llançar petards”, explica Josep Maria Vilardell, president de l’Associació de Fabricants i Majoristes de Pirotècnia de Catalunya.A diferència del 2020, que Vilardell qualifica de “crític” pel que fa a vendes, aquest any tot apunta que les vendes seran molt bones. “La previsió és recuperar nivells de venda de 2019 i fins i tot superar-los”, apunta. Així, si al 2019 es van facturar uns 17 milions d’euros, aquest any s’espera arribar a una forquilla d’entre 18 i 19 milions d’euros.Venda anticipadaL’any passat es va instaurar en molts sectors la venda anticipada amb recollida en botiga per reduir el temps d’espera i els possibles contagis, i el de la pirotècnia no en va ser una excepció. “Es pot reservar a la botiga, sense cues, però mai la venda a domicili”, adverteix Vilardell, que recorda que els comerços que treballen amb pirotècnia estan sotmesos a una normativa molt estricta per garantir les mesures de seguretat.Així, l’èxit de l’any passat va permetre agilitar cues i reduir el volum de persones a les botigues, de manera que enguany s’ha optat per repetir l’experiència. Més pirotècnia de color i models exclusiusLa tendència dels darrers anys ha mostrat una tendència a l’alça pels petards lluminosos i de colors, en detriment dels trons d’explosió. “El tro agrada, però hi ha molta sensibilització pels animals i s’ha baixat el gramatge pel soroll”, explica Vilardell.La campanya de l’any passat ja va ser més familiar, amb fonts i altres elements amb molt de color. A més, cada cop més s’aposta per oferir lots de productes a preus assequibles, així com models de petards exclusius.És el cas de Petards 4×4, de Sabadell, que aposta des de fa anys per models pirotècnics fets en honor a col·lectius i amb etiquetatge totalment localitzat en la ciutat. Aquest any estrenen una font dedicada al barri sabadellenc de Can Rull, i que se suma a la que duu el nom de l’antic dipòsit de la ciutat, la Torre de l’Aigua, la que homenatja els Castellers de Sabadell o el Gripau de les Bruixes del Nord, una de les colles de diables de la ciutat.”Aquest any, a més, hem creat ‘La Font dels Sanitaris’, dedicada al personal que està treballant tan durament durant la pandèmia”, explica Sandra Córcoles, propietari de l’establiment. Es tracta d’un element pirotècnic basat en el color i petites explosions, que té una durada d’uns cent segons, aproximadament.Les fonts se sumen a dues més que han dedicat al Centre d’Esports Sabadell, que enguany ha viscut un fugaç retorn a Segona Divisió.


Li Keqiang ordena admetre tots els pacients que necessitin atenció mèdica\nActualitzat 27/01/2020 18:22 CET\nAlexander Miridonov - Archivo\nEl primer ministre de la Xina, Li Keqiang, ha ordenat aquest dilluns als hospitals de la localitat de Wuhan, l'epicentre del brot del nou coronavirus, que admetin tots els pacients que necessitin atenció mdica.\nDurant la seva visita a la ciutat, Li ha revisat les mesures per contenir l'expansió de la malaltia, que s'ha saldat per ara amb 81 morts i més de 2.800 afectats, segons ha informat el diari local 'South China Morning Post'.\nLi, que es troba al capdavant de les tasques de prevenció, ha visitat els pacients i el personal mdic. A més, ha inspeccionat la construcció d'un hospital que tindr uns 1.000 llits.\n"S'han d'engegar mesures perqu tots els pacients siguin admesos als hospitals", ha afirmat Li, que ha expressat que l'hospital complir amb els estndards de qualitat i seguretat independentment del que triguin a construir-lo.\nD'altra banda, ha anunciat que enviaran a Wuhan 2.000 infermers més durant els propers dies. "Les autoritats de Hubei i Wuhan són responsables de salvaguardar la província i han de fer el que puguin per controlar el virus. És la seva tasca principal", ha subratllat el dirigent.\nEl president, Xi Jinping, ha ems una ordre en la qual demana a les autoritats que posin l'inters públic "per sobre de qualsevol cosa" a l'hora de fer front a la malaltia.\nEl director general de l'Organització Mundial de la Salut (OMS), Tedros Adhanom Ghebreyesus, ha arribat també aquest dilluns a Pequín per estudiar les mesures per ralentir la propagació del virus.\nLes alarmes van saltar aquest diumenge després de saber-se que el coronavirus té un període d'incubació de 14 dies i que és contagiós abans que es manifestin els símptomes.\nAix diferenciaria radicalment el nou virus de la síndrome respiratria aguda greu (en angls, SARS) que va sorgir a la Xina el 2002 i que es va saldar amb la mort de més de 700 persones arreu del món. El SARS no era asimptomtic, per la qual cosa era més senzill localitzar possibles contagiats.\nLes autoritats xineses sospiten que unes 5.794 persones podrien ser portadores del virus, que va ser identificat per primera vegada al desembre.


El Consell aprova que Aurora Picornell sigui la nova filla predilecta - MÉS per Mallorca\nEl Consell aprova que Aurora Picornell sigui la nova filla predilecta\nMés per Mallorca també ha defensat la Medalla d’Or pel promotor cultural Antoni Torrens i Gost\nEl Consell de Mallorca ha aprovat avui que la líder sindicalista Aurora Picornell sigui la nova filla predilecta de l’illa. A més d’aquesta distinció, la institució també lliurarà cinc Medalles d’or, entre les quals destaca la d’Antoni Torrens i Gost, defensada per la portaveu de MÉS per Mallorca, Mercè Bujosa.\nRespecte al nomenament de filla il•lustre, la portaveu de MÉS Mercè Bujosa ha explicat que «això és bàsic per a nosaltres per una qüestió de dignitat i de democràcia. Aquest reconeixement és per a Picornell, però també per a tota la gent que va lluitar per fer front a un règim il•legítim», que també ha recordat que Aurora fou represaliada durant la Guerra Civil. «És una figura de primer ordre i tenim el deure de reivindicar-la ».\nMÉS per Mallorca ha defensat la medalla d’Or de Mallorca pel farmacèutic i dinamitzador cultural Toni Torrens i Gost, ja que es tracta d’una figura cabdal de la recuperació de la cultura popular.\nFarmacèutic i promotor cultural, que amb la seva tasca ha fomentat les festes i les tradicions populars de Mallorca, especialment la festivitat de Sant Antoni al barri de Gràcia de Barcelona. En paraules de Bujosa, "Antoni Torrens i Gost és una figura cabdal de la recuperació de la cultura popular que, de vegades arrela, més que en cap altre lloc, en les festes. Es tracta d’un activista de primer ordre", ha explicat la portaveu.\n«Volem posar en relleu el llegat que tenim, les nostres tradicions que són molt riques i variades. La qual cosa implica donar a conèixer les persones que ho han fet possible», ha explicat Bujosa.\nEls altres premiats amb les distincions del Consell de Mallorca són el grup de recerca en estudis de gènere de la UIB, el centre educatiu CIDE (que celebra el seu 50è aniversari), la Fundació Patronat Obrer de Sant Josep (que enguany ha fet 110 anys) i l’Associació de persones sordes de Mallorca, pel 75è aniversari.


Classes d'Anglès Nivell Pre-Intermedi Alt 3.2 Online - EIM\nCursos d'Anglès Pre-Intermedi 3.2 Online\nAnglès - pre-intermediate 3.2 (online) (50h)\nEl curs online Pre-intermediate 3.2 és la segona part del nivell Pre-intermediate. El curs està adreçat a persones que tenen un nivell elemental d'anglès, poden entendre textos curts i entendre parlants nadius si aquests parlen poc a poc i amb claredat. Durant el curs els alumnes milloraran el seu coneixement de la llengua, seran capaços de connectar frases de manera senzilla per tal de descriure esdeveniments i experiències. Podran expressar la seva opinió, narrar una història o explicar l'argument d'un llibre de manera senzilla i curta. Els alumnes podran entendre els punts principals d'una conversa quan els parlants nadius parlin de manera clara sobre temes quotidians, així com els punts claus en un programa de televisió sobre temes del dia a dia o que són del seu interès personal o professional, si el parlant nadiu s'expressa de manera clara i relativament a poc a poc.


Bon Nadal - Escola Nausica\nEn aquest vídeo es reflexa la il·lusió, l’esforç, el treball des del cor, l’emoció final que contrasta amb la motivació, la constància i el no defallir. El protagonista reflexiona i analitza el que vol aconseguir i pren decisions per assolir-ho. Ningú és perfecte i d’errors sempre n’hi ha però s’analitzen i es solucionen.\nA l’escola NAUSICA portem quasi 80 anys amb aquesta filosofia, tenint un objectiu molt clar, inspirar persones. Enlairar a la seva neta per col·locar l’estrella de Nadal a dalt de tot de l’arbre és l’objectiu de l’avi. En el nostre cas la neta són els/les nostres alumnes i l’estrella de Nadal és aconseguir que els infants obtinguin les eines necessàries per adaptar-se a la societat del futur i a il·lusionar-se per tenir l’energia que cal per aconseguir els seus reptes personals a la vida.\nDes de l’escola us volem desitjar que passeu un molt bon Nadal i, si per desgràcia falta gent a la taula, en aquests moments tan difícils, busqueu una estrella dintre dels vostres ulls i cerqueu nous reptes, noves il·lusions. Aquest any tant especial el millor regal és que, tots i totes, estem bé i sans i aquest és els nostre màxim desig pel nou any que comença. Una abraçada molt forta.\nL’equip de l’Escola Nausica\nSona bach – P4 i P5


Arxius de Exercicis - ICRA art\nPastilles d’art: aquarel·la per nivell mig\nicra-art.cat 6 d'agost de 2020 Cursos, Tot 0\nUna nova entrega dels tutorials d’aquarel·la: avui toca apujar el nivell! A part de repassar les tècniques que vam aprendre en l’anterior tutorial també aprendrem a utilitzar una nova eina: el llapis d’aquarel·la. Feu click en el link següent per descarregar-vos el tutorial amb els exercicis: Pastilles d’Art: Aquarel·la per nivell mig Recordeu que si[...]\nPastilles d’art: Pour painting per principiants\nicra-art.cat 31 de juliol de 2020 Cursos, Notícies, Tot 0\nAquesta setmana us presentem el tutorial de la pintura que més està de moda: el pour painting. Aquesta tècnica, també coneguda com Pouring o Fluid Painting, és gairebé un mètode hipnòtic, relaxant i meditatiu degut al plaer que produeix el seu procés de creació. El resultat són obres abstractes i orgàniques, molt agradables a la[...]\nPastilles d’art: la llum en la pintura\nicra-art.cat 21 de maig de 2020 Cursos, Tot 0\nAvui donem peu a quelcom més avançat però molt i molt útil en qualsevol pintura o dibuix: com representar la llum d’una manera realista a les nostres obres! Com sempre, teniu una mica de teoria i uns exercicis. Aquest cop ens hem ajudat d’exepmples dels grans artistes contemporanis Raphael Lacoste (director d’art d’Assassin’s Creed) i[...]


Descobreixen un fàrmac per combatre un tipus de càncer de mama\nper Redacció dimecres, 3 d’octubre 2018 - 23:50h | Actualitzat a 03/10/2018 23:51h\nLa millor teràpia per lluitar contra una malaltia que ja està disseminada és el mateix sistema immunitari, sobretot és eficaç en càncers avançats i metàstasis que normalment mostren resistència davant altres teràpies i els tumors acaben propagant-se encara més, deixant les pacients sense més opcions terapèutiques. Amb aquest nou fàrmac descobert, les pacients que es podrien beneficiar són les que tenen eltumor ‘HER2+’ que afecta una de cada quatre dones amb càncer de mama.\n«Encara que aparentment i d'entrada no hi hagi gaires pacients que se'n puguin beneficiar, la veritat és que les que ho facin podrien obtenir un enorme benefici. Aquesta és, precisament, la filosofia de les teràpies més personalitzades, anar a oferir teràpies molt específiques a col·lectius de pacients que no es beneficien d'altres tractaments. I és que, encara que el 70% de les pacients amb càncer de mama HER2+ s'estan curant, hi ha un 30%que no ho fan i que ara podran tenir una opció».


El cantautor Joan Blau actua en directe a l’Arnau de Vilanova | Lleida.com\nJoan Blau, cantautor originari de Balaguer i Talent Lleidatà de LLEIDA.COM, ha actuat aquest matí en directe a l’Hospital Universitari Arnau de Vilanova en el marc del projecte Música en Vena, promogut per una associació sense ànim de lucre que porta la música en directe als hospitals des de fa 8 anys. Joan Blau ha ofert una gira intrahospitalària, que ha passat per l’Hospital de Dia Onco-Hematològic i la Unitat d’Ictus.\nL’Arnau de Vilanova aposta amb aquest projecte per la humanització de l’Hospital, centrada a millorar l’experiència de pacients, familiars i treballadors. No és cap secret que la música és posseïdora d'un elevat poder sobre els estats anímics. Utilitzada amb saviesa és una reconeguda eina sanadora des de temps ancestrals. Estudis recents, liderats per Música a Vena, indiquen que l'exposició freqüent a la música en directe en pacients ingressats a l'hospital redueix els estats d'ansietat i la percepció del dolor.\nAquest projecte és possible gràcies a la implicació de la Fundació Antigues Caixes Catalanes que, amb el suport de BBVA, porta a terme diversos projectes culturals arreu de Catalunya. Entre aquests projectes hi ha vuit premis culturals en diverses disciplines per fomentar el talent, la innovació i per difondre la cultura arreu de Catalunya.\nMúsica en Vena ha intervingut en més de 20 hospitals, principalment de Catalunya i de Madrid, treballant amb tota mena de músics, formacions instrumentals i gèneres. També participa en projectes de recerca per demostrar, des del punt de vista clínic, l’impacte positiu de la música en directe per a determinats tipus de pacients.


Actualitzada 11/09/2017 a les 19:25\nEl pregó oficial de la Diada aposta pel diàleg i ressalta el valor de l’educació\n© L'alcalde i el pregoner, aquest matí en l'acte oficial en la Seu Vella.\nL’alcalde de Lleida, Àngel Ros, ha reiterat avui que ha informat per carta al president de la Generalitat, Carles Puigdemont, que la Paeria no podrà atendre la seua petició de cessió de locals per a l’1-O, en desaconsellar-ho l’informe jurídic del secretari municipal. L’alcalde ha assegurat que "la Generalitat i els promotors del referèndum intenten municipalitzar-lo, quan no som els alcaldes els que deixem o no votar, sinó que són el Govern i les instàncies judicials els qui prenen les decisions". Aquesta actitud obeeix, segons el criteri de l’alcalde, a que "busquen a qui imputar l’eventual fracàs de la seua estratègia", que ha considerat és inadequada.\nRos ha presidit aquest matí l’acte oficial d’ofrena floral per l’Onze de Setembre on ha insistit en la necessitat de apostar pel diàleg per resoldre l’actual "crisi institucional" entre Catalunya i la resta d’Espanya. "Més que mai és temps de diàleg, de pacte i, sobretot de Política, en majúscules. Caldran renúncies i concessions de totes les parts per a, sense sortir de l’Estat de dret, poder aconseguir una solució a aquesta greu crisi", ha afirmat.\nEl pregó ha anat a càrrec del degà de la facultat de Ciències de l’Educació de la UdL, Carles Alsinet, que ha ressaltat la importància de apostar per l’educació. "En un moment d’incerteses i dubtes cal recuperar l’educació com a eina clau per al diàleg i la cohesió", ha assenyalat.


Levi´s ® 711™ Skinny Blau comprar i ofertes a Dressinn\nEl millor aspecte dels texans sorprenents.\nLa fabricació de Levi´s® sculpt amb estirament de 4 vies es mou en totes les direccions per millorar la mobilitat i la comoditat.\n74% cotó, 12% elastomultiester, 10% polièster, 4% elastà.\nSi estàs interessat en Levi´s ® 711™ Skinny, has de saber que està en estoc i al millor preu online. Tots els productes de Roba dona de la marca Levi´s ® tenen la màxima qualitat. Levi´s ® està dissenyant productes de moda en exclusiva i pensant en les necessitats de tots els consumidors. Dóna un cop d’ull a les ofertes disponibles i compra online Levi´s ® 711™ Skinny avui mateix!\nSostenibilitat Levi´s ® 711 Skinny\nUn pantalons com un guant !!!\nEl vaquer definitiu\nS'adapten perfectament a la forma de el cos ajustant el just. El jean que estava buscant des de fa molt de temps. Increïble.\nPerfecte - agradable i molt còmode. Mida típica.\nCòmodes i elàstics\nS'adapten perfectament a la forma de el cos ajustant el just. El color és molt bonic i són de cintura mitjana. Encantada amb la compra.\nAjust i qualitat perfectes. Jeans frescos a bon preu.\nLevis 711 flac\nExcel·lent qualitat, excel·lent ajustament, perfecte.


El presentador podria haver realitzat publicitat encoberta a 'Sálvame'\nper Daniela De Amorín 05/11/2020 20:00h\nJorge Javier Vázquez podria haver ficat a Telecinco en un bon embolic amb grans repercussions econòmiques. El presentador estrella de 'Mediaset' és un dels principals ganxos de la cadena i un dels treballadors més rendibles. Tots els programes que presenta acaben collint grans dades d'audiència i el seu elevat salari resulta gairebé simbòlic en comparació amb els elevats beneficis que obté 'Mediaset' amb la seva presència.\nEl descuit de Jorge Javier Vázquez que podria costar molts diners a Telecinco\nNo obstant això, en aquest cas el periodista va cometre un descuit que podria costar molts diners a Telecinco. En el dia d'ahir, Jorge Javier Vázquez no va tenir inconvenient a fer promoció gratuïta a 'Sálvame' durant diverses hores de la portada de la revista 'Lecturas'. Kiko Rivera protagonitza una portada en la qual ataca amb duresa a la seva mare, Isabel Pantoja, continuant una guerra que porta oberta des de la polèmica entrevista del DJ a 'Sábado Deluxe'.\n«El que apareixerà demà a la revista és una guerra sense quarter. Anem a recollir el titular de la revista 'Lecturas' de l'entrevista que fa la nostra companya Mila Ximénez», assenyalava el presentador en ple programa.\n¡EXCLUSIVA! L'entrevista que el canviarà TOT Kiko Rivera es sincera com mai amb Mila Ximénez: "Jo no vaig cedir Cantora a la meva mare" Demà al teu quiosc NOMÉS amb la teva revista #Lecturas . T'esperem! #ExclusivaLecturas#Exclusivahttps://t.co/dOKMLgxycwpic.twitter.com/gwHG9smf1Y\n- Lectures (@Lecturas) November 3, 2020\nPer si no fos prou, en el mateix moment en què Jorge Javier feia referència a la publicació, la revista compartia aquest contingut a través de Twitter com una forma d'enganxar als teleespectadors de Telecinco i derivar-los a la web de 'Lecturas'. Per aquesta raó, tampoc podem descartar que aquest descuit hagi estat intencionat, donat el vincle professional que tenen diversos col·laboradors del programa, inclòs el mateix Jorge Javier, amb la revista.\nLa possible publicitat encoberta de Jorge Javier Vázquez a 'Sálvame'\nLa presència i exhibició de la portada i del logotip de la revista va ser constant durant el programa, un fet que resulta innecessari a efectes purament informatius i que pot comportar una promoció encoberta de la revista. Aquesta acció de 'Sálvame' contrasta enormement amb la mostrada quan es comenta algun contingut d'altres publicacions.\nPer exemple, quan en el programa es fan ressò d'una informació de la revista 'Hola!', es refereixen a la publicació com la «revista de la salutació» en un intent d'evitar promocionar la marca. Segons l'article 18.2 de la Llei General de Comunicació Audiovisual (LGCA), es prohibeix «la comunicació comercial encoberta i la que utilitzi tècniques subliminars». Una llei que Telecinco ja ha complert en nombroses ocasions, diverses d'elles a 'Sálvame'.\nFa anys ja van sancionar a 'Sálvame' per promocionar la revista 'Lecturas'\nDe fet, en cas de confirmar-se la possible sanció a Telecinco pel descuit de Jorge Javier Vázquez seria la segona vegada que es multa a 'Sálvame' per promocionar de forma encoberta a la revista 'Lecturas'. La CNMC (Comissió Nacional de Mercats i la Competència) va sancionar a 'Mediaset Espanya' el maig de 2018 amb 170.335 euros per l'emissió de publicitat encoberta de la revista el dia 8 de novembre de 2017 al plató de 'Sálvame'.\nSegons va reflectir el text d'aquella sanció, es va presentar la revista amb finalitat publicitària i promocional, amb incitació directa a la compra d'aquesta, no només visualment sinó per contínues referències verbals al producte promocionat. Tot i que la cadena hauria d'assumir l'elevat cost d'una possible sanció, no sembla que això pugui suposar cap problema per a Jorge Javier Vázquez.\nEl conseller delegat de 'Mediaset Espanya', Paolo Vasile, sempre ha defensat que "no es fa un programa perquè et denunciïn, ni es deixa de fer-ho perquè et poden denunciar. Si vas al límit de velocitat, t'envien la multa i la pagues», ha tancat el dirigent en diverses ocasions.\nLecturas Telecinco Mediaset Jorge Javier Vázquez


Entorn natural - Castellar de n'Hug\nEntorn natural de Castellar de n’Hug\nUn dels símbols de Castellar de n’Hug. El riu Llobregat neix a uns 1295 metres d’altitud.\nDes de la part baixa del poble, al costat de l’aparcament, surt un camí curt i ben senyalitzat que ens conduirà fins a les Fonts del Llobregat, on veurem brollar l’aigua entre la roca calcària i la vegetació, sota els cingles del poble.\nDes de l’any 1983, la Generalitat de Catalunya va declarar parc natural les serres del Cadí i de Moixeró. Aquesta zona protegida, compren altituds d’entre 900 metres a les valls i 2.648 metres del cim del Vulturó. És per tant un parc natural d’alta muntanya.\nAl Parc natural del Cadí-Moixeró trobarem una gran quantitat d’ocells, mamífers, rèptils i amfibis, això sense deixar de banda la vegetació exuberant.\nEl santuari o capella de Santa Maria de Montgrony, es troba ubicat en un cingle de la Serra de Sant Pere, a uns 1370 metres d’altitud.\nLes escales per pujar a la capella comencen a l’hostaleria de Montgrony. A mitja cinglera trobem capella de Santa Maria de Montgrony, i just a sobre d’aquest cingle, seguint les escales, trobem l’església de Sant Pere de Montgrony.\nEl Puigllançada és una muntanya 2.409 metres d’altitud. Just al seu cim podem trobar un vèrtex geodèsic.\nA la cara nord del Puigllançada es troben les pistes d’esquí de La Molina, concretament Torrent Negre.\nEl Puigllançada és, segons l’Institut Cartogràfic de Catalunya, un dels cims emblemàtics de Catalunya.


Arxius de Dansa - MOW Associació Cultural per la Dansa\nSap greu comunicar-vos que haurem de deixar l’espai al Pg. Vicenç Bou 48, el qual teníem destinat a les nostres activitats de dansa. La situació actual ens impedeix mantenir-ho.\nPer altra banda, la incertesa per l’obertura d’altres espais públics per continuar amb l’activitat, ens porta a no poder programar un nou inici les classes al setembre/octubre, com fem cada any. Recordeu que qui ho consideri convenient, pot sol·licitar els imports de les classes que no es van poder realitzar el curs passat i que no creiem puguem recuperar a curt termini. Podeu contactar a través de mowdansa@gmail.com.\nNo obstant, aprofitarem aquest curs per tal de mantenir el contacte amb les persones que estigueu interessades i trobar maneres de continuar amb els nostres serveis amb garanties, el més aviat possible.\nMoltes gràcies pel vostre suport i fins aviat!\nAutor MowdansaPublicat el 03/08/2020 03/08/2020 Categories Dansa\nEl passat mes d’octubre de 2018 ens vam traslladar al Passeig Vicenç Bou, 48. Des de llavors, tenim un nou espai molt maco per fer totes les activitats i assajos.\nNo obstant, les consultes es podran fer per telèfon/whatsapp (611 410 180) o també correu electrònic (mowdansa@gmail.com). De seguida que puguem us informarem.\nRecordeu que tenim també a la vostra disposició el Facebook i Instagram (@mowdansa).\nAutor MowdansaPublicat el 10/07/2018 17/06/2019 Categories Dansa


Mata l'esposa a ca seva de Madrid i ho confessa en arribar a la feina\n09 maig 2021 20:41\nLa dona, de 46 anys, fou apunyalada diversos pics\nEuropa Press | 15 febrer 2008\nUna dona de 46 anys morí ahir a Arganda del Rey (Madrid) després que el seu marit, de 52, li assestàs múltiples punyalades al domicili familiar. L'home fou arrestat per la Guàrdia Civil al seu centre de treball, on confessà als seus companys el crim que acabava de cometre. «He matat la meva dona», declarà en arribar a l'oficina. Es tracta del dotzè cas de violència de gènere des que ha començat l'any, i el quart que es produeix en la Comunitat de Madrid.\nEls fets van tenir lloc a primera hora del matí. Pel que sembla, la parella, que estava en tràmits de divorci, mantingué una discussió que acabà quan l'agressor, J.E.F., apunyalà en múltiples ocasions la seva esposa, S.D.E., al seu domicili de la localitat madrilenya d'Arganda del Rey. Posteriorment, l'home es dirigí com cada dia a la seva feina, on en arribar confessà als seus companys: «He matat la meva dona».\nDes de l'empresa mateixa es realitzaren les telefonades a l'112. Una UVI mòbil acudí a la casa de la víctima devers les 12.55 hores, on els sanitaris només pogueren confirmar la mort de la dona. Mentrestant, la Guàrdia Civil detenia a la seva oficina l'agressor, que no tenia antecedents per maltractament i que fou conduït a dependències de la Benemèrita i passarà els pròxims dies a disposició judicial.\nAmb aquesta, ja són dotze les dones mortes a mans de les seves parelles o exparelles des de principi d'any, segons dades oferides per 'redfeminista.org'. A més, és el quart cas de violència domèstica a Madrid, després dels dos casos que es van produir a Alcalá de Henares i l'esdevingut fa una setmana a la capital, en el qual un jove de 19 anys llançà per la finestra la seva al·lota peruana, de 20.


Robots | AMPA IPSE BLOC ... un espai per a la comunicació i per a la participació.\nL’escola de negocis Esade ha presentat a Pepper, un robot que pot realitzar funcions d’assistent en l’entorn educatiu. L’autòmat, que en cap cas pot ni pretén substituir els professors humans, ha participat en una simulació de classe dirigida per Pedro Parada, Director del departament de direcció general i estratègia d’Esade. Llegeix la resta d’aquesta entrada »\n07/06/2017 — ampaipse\nEntrevista a Noriko Arai, directora del del Todai Robot Project. Noriko Arai vol revolucionar el sistema educatiu perquè els humans no perdin la batalla laboral contra els robots\nUn cop l’any, mig milió d’estudiants japonesos realitzen l’examen d’accés a la universitat, vuit proves tipus test. Menys del 3% ho faran prou bé com per fer la segona part, un examen escrit dissenyat especialment per a l’accés a la Universitat de Tòquio (Todai), la més prestigiosa del Japó. Noriko Arai, de 54 anys, directora del Centre d’Investigació per al Coneixement en la Comunitat de l’Institut Nacional d’Informàtica i del Todai Robot Project, està treballant en un robot que pugui aprovar tots aquests exàmens per aprendre les possibilitats i les limitacions de la intel·ligència artificial. Llegeix la resta d’aquesta entrada »\nArxivat a Educació, Infomàtica, Robots. Leave a Comment »\n01/12/2016 — ampaipse\nEl sector de les TIC a Catalunya, i a tot Europa, té una mancança greu de professionals. Per això el Govern de Catalunya s’ha proposat impulsar les vocacions en l’àmbit STEM (Science, Technology, Engineering i Mathematics) i no perdre l’oportunitat de cobrir més del 50% dels 1,5 milions de nous llocs de treball que es crearan a Europa d’aquí al 2020 en aquest sector. Llegeix la resta d’aquesta entrada »\nArxivat a Robots, TIC. Leave a Comment »\nRobòtica, per on començar? Els 5 millors kits per iniciar-se\n20/11/2015 — ampaipse\nLa robòtica és una matèria que a molts els dóna autèntic pànic. Pensen en les grans fàbriques, en aquests monstres de metall capaços de realitzar desenes d’operacions per minut perfectament sincronitzades i amb el màxim detall, o en els vehicles autònoms ‘robotitzats’. Res més lluny de la realitat, la robòtica està a l’abast de qualsevol i només cal saber on mirar, quins productes comprar i com divertir-se.\nPer donar uns primers passos en la robòtica no hem de marxar molt lluny ni tampoc gastar-nos molts diners. Existeixen kits d’iniciació que són perfectes\nMakeblock, la robòtica ‘open-source’\nAgermanada amb Arduino, la plataforma Makeblock neix per fer de la robòtica una matèria tremendament senzilla. Segueix la filosofia open-source i un dels seus grans valors és el potencial de la comunitat i la quantitat d’elements disponibles, així com també el seu preu amb tints econòmics. Com notes positives seva compatibilitat amb llenguatges molt coneguts i àmpliament utilitzats com Scratch, entre molts altres.\nEn el web oficial trobem el contingut complet per iniciar-se amb Makeblock, incloent tot tipus de guies i tutorials pas-a-pas per fer els primers projectes.En la seva botiga en línia hi ha els materials i kits necessaris (incloent mBot, un kit educatiu per $ 75) així com tot tipus d’accessoris i perifèrics relacionats amb la plataforma. Tota la resta, a un cop de Google.\nLEGO WeDo, un clàssic entre els clàssics\nEncara que no ho sembli, LEGO porta molts anys en això de la robòtica i de fet van ser pioners amb els Mindstorms que tothom coneix. No obstant això, per a un nivell inferior i més jove, LEGO WeDo suposa la primera pedra en el món de la robòtica per part de la companyia nòrdica.\nDissenyat per edats a partir dels 7 anys i amb molt material pensat per incloure WeDo a l’aula, es compon et un parell de kits amb motor, sensor de distància i sensor d’inclinació, que utilitzant-los de forma simultània obren la porta a dotzenes de projectes. Una sínia, un cocodril o fins i tot vehicles poden crear fàcilment amb l’ajuda del kit bàsic i un grapat de peces estàndard de LEGO. Un cop dominis la plataforma s’obre un món de possibilitats que, si bé és cert és més limitat que el d’altres productes, és dels pocs productius en edats primerenques.\nA la web oficial està tota la informació, i si vols fer-te amb un el millor serà que acudeixis al teu distribuïdor més proper. El kit bàsic (# 9580) costa uns 140 euros, amb múltiples opcions de packs disponibles per a les aules.\nbq Zum Kit, l’espanyola ha arribat per quedar-se\nbq va néixer a Espanya com una companyia que dissenyava llibres electrònics, els fabricava a la Xina i després els tornava a portar per vendre’ls al nostre país. Després dels llibres electrònics van provar amb tauletes i telèfons intel·ligents Android, i des de fa un temps estan provant en el món de l’educació. Entre altres projectes, bq Zum Kit és la plataforma escollida per ser el centre de la seva robòtica, dins de l’ecosistema d’impressores 3D i llenguatge de programació que en aquest temps han ideat.\nAmb bq Zum podrem crear els nostres propis robots similars als PrintBot, gràcies a la placa pròpia (però basada en Arduino), al llenguatge Bitbloq i als elements inclosos (múltiples sensors, rodes, cargols, étc.), Tot dissenyat i preparat per seguir les instruccions i acabar amb el petit robot funcionant. El millor, que la guia pas-a-pas farà que no ens perdem en el procés; el dolent, que és precisament un kit tremendament tancat que excepte per un parell de detalls cosmètics no aporta res de creativitat. El seu preu, 99,90 euros disponible a la botiga oficial o en diversos distribuïdors nacionals.\nlittleBits, l’electrònica feta fàcil (i bonica)\nUn projecte que em va enamorar quan el vaig veure per primera vegada. LittleBits està més a prop de ser una introducció a l’electrònica, però que per descomptat té a la robòtica bona part de l’interès. Una plataforma composta per desenes d’elements que s’uneixen mitjançant imants, i en els que per construir un projecte no es requereix res més que les nostres mans, un ordinador i una bona dosi d’idees.\nlittleBits no només és bonic, també molt útil i ràpid de posar en marxa. De nou, com en Makeblocks, ens trobem amb un enorme suport de la comunitat que proposa centenars de projectes perfectament explicats a la web tant a la guia amb els passos a realitzar com en els elements necessaris. Per exemple aquest despertador que s’activa segons la llum del sol ens pot donar una idea del fàcil que és posar en marxa un projecte. Respecte al preu el millor és fer-li un cop d’ull a la botiga oficial on estan disponibles kits d’allò més variat, amb opcions que comencen en 99 dòlars per al més bàsic fins als 4.999 del kit més complet pensat per a implantar a l’aula.\nLEGO Mindstorms EV3, l’últim de la saga més coneguda\nDèiem abans que LEGO porta molts anys en això de la robòtica i l’educació. Concretament, des de 1998 quan van llançar RCX, el precursor dels que més tard s’anomenarien Mindstorms. El seu últim llançament data de 2013 i es diu LEGO Mindstorms EV3, més complet, potent i amb moltes més possibilitats que els seus predecessors.\nDestinats a edats ja una mica madures, típicament a partir dels 10 anys, Mindstorms EV3 permet crear robots molt atractius amb aparences molt ‘futuristes’, que sempre agraden. Per a això haurem de seguir les respectives guies pas-a-pas i típiques en LEGO, i que inclouen des d’un llenguatge de programació propi fins compatibilitat també amb altres sistemes. Mindstorms és per a molts el primer pas en la robòtica més seriosa, sense oblidar tota la tasca de les First LEGO League que es celebren arreu del món, incloent Espanya, i a les que assisteixen milers de persones interessades. Tota la resta a la web oficial, i el kit principal del EV3 que surt per uns 400 euros.\nA la imatge que encapçala aquest article es mostra Nao, un dels robots més increïbles que pot trobar-se a la venda per uns 6.000 euros. Un producte increïble fabricat per la francesa Aldeabaran, i que gràcies a la seva forma de petit humanoide (56 centímetres d’alçada), als seus sensors i possibilitats, està tenint un gran èxit en la comunitat educativa amb coneixements avançats. Si vols veure les seves possibilitats, fes una ullada a aquest vídeo i gaudeix.\nPablo Espeso Tascón és Enginyer Informàtic i coordinador del Club de Joves Programadores de la Universitat de Valladolid (CJP @ Raïm)\nArxivat a Ciència., Robots. Leave a Comment »


aprofita: de maig 2008\nSOPAR DE FALCIOTS\nno se si seran orenetes falciots, cuablancs, pardals o que. que pot ser que tots acabem amb un pedal i molts perdals al cap... o potser amb cagallons de ocellets i ocellots per barret també.\nno se qui vidrà pero esteu tots convidats.\nno se que dureu però sera ben rebut, ja que en el recapte es compte que tothom porti el que vulgi o pugi.\ni no patiu no acabarem molt tard que tots l'endema treballem. comencem a les 7h a convocar-nos aixo si, si no plou si plou i fa sol o fa nuvol....\nahir vaig fer un curs de reiki intensiu de tot un dia, va ser llarg i molt especial, vaig fer i sentir coses que eren completament noves per mi.\nmeditant en grup, sentir la meva energia i notar la meva aura, sentir l'energia dels altres, i fins i tot la vaig veure, si, si sona tot molt surrealista, però com deia una companya, era molt real, tu ho senties de debò l'escalfor i la calma i el formigueig que et puja per tot el cos, em va fer sentir moltes coses, i algunes no les vaig entendre del tot i les haure d'anar elaborant suposo...\na vegades quan em parlen de fenòmens paranormals, no els escolto o me'n ric amb ironia perquè escèptica com soc, no em crec ni mitja paraula. però amb el temps he anat trobant algunes persones que quan parlen d'aquestes coses veus que no t'enganyen que et parlen de cor i que ells ho viuen realment allò que t'expliquen.\nEl fet es que jo ahir vaig compartir aquestes vivències i les vaig viure jo en persona. i realment son molt reconfortants i úniques.\nrecomanable molt a tothom per trobar-se mes a si mateix i viure's més intensament\navui he fet dos blocs aquest i un a blogspot.es que es diu: http://nununu.blogspot.es, crec ( no se si ho he posat be), no se, ho he trobat una mica complicat, tot plegat.\nla veritat es que sempre penso en fer un dietari per internet es a dir un blog, però no se si me'n sortirè o si tindra gaire continuiitat. no soc molt constat amb les coses, ja ho sabeu.\nperò mira per provar que no quedi, si més no les meves paraonies i els meus poemes depressius quedaran en algun lloc, i el dia que em posi a escriure una novel·la, doncs anire penjant els esbosos i els capitols i aixi ja estaran arxivats en algun lloc.\nque m'és igual, si es fa aixi o no això, no crec que tingui molta importancia.\napa nens i nenes,\navui he fet dos blocs aquest i un a blogspot.es q...


Silvia Marty: “Fent de mi mateixa no tinc futur” | Cultura | EL PAÍS Catalunya\nSilvia Marty: “Fent de mi mateixa no tinc futur”\nL'actriu es va donar a conèixer amb tot just 20 anys al grup UPA Dance i ara està de gira amb 'El otro', de Miguel de Unamuno, en versió d'Alberto Conejero\nBarcelona 21 AGO 2019 - 12:07\tCEST\nL'actriu Silvia Marty, en foto i vídeo. Joan Sánchez\nSilvia Marty (el Masnou, 39 anys) es va donar a conèixer amb tot just 20 anys en el grup UPA Dance, un fenomen descomunal del que es va baixar per dedicar-se a ser actriu. Ara està de gira amb El otro, de Miguel de Unamuno, en versió d'Alberto Conejero i dirigida per Maurici García Lozano (a la tardor, a Madrid). També se la veurà a Desaparecidos, la sèrie policíaca de Telecinco. Des d'aquella banda musical sorgida amb la sèrie per a adolescents Un paso adelante, ha participat en altres d'èxit, com Amar en tiempos revueltos, o en films com La memoria del agua. Ara també s'ha endinsat en el món de la moda amb Les Rousses, una petita marca d'inspiració mediterrània. Va saltar del tren en marxa del fenomen fan i li va molt bé, tot i que de tant en tant encara es publica algun article titulat “Què se n'ha fet, de Silvia Marty?”\nPregunta. Com recorda tot allò de la fama?\nResposta. El d'Un paso adelante va ser el meu primer càsting audiovisual. Havia fet teatre a Barcelona. M'havien agafat per a un projecte que no sabia què era i a sobre me n'havia d'anar a viure a Madrid. No hi havia anat ni de viatge de final de curs. Els primers mesos no em vaig assabentar de res de la ciutat. I ara, mira, hi tinc pis i soc l'actual presidenta de la meva escala.\nP. I com es recorda vostè?\nR. Era molt inconscient i per això tenia molt poca pressió. Tots em semblaven molt macos.\nP. Quan va notar que allò d'UPA Dance es feia molt gros?\nR. No sabria dir-ho, però sí que quan ho vaig notar em va fer molta vergonya. Tenir fans em generava molta dificultat.\nP. D'aquí a la moda...\nR. La meva família es dedica al tèxtil. És una petita empresa. A l'estiu anava a treballar amb els meus pares. Sempre m'ha interessat l'estètica. És molt gratificant anar a veure el senyor dels botons, que és a Mataró, i que em digui que em fa el que li demano. Com no ho ha de fer, si el meu pare s'ha portat sempre molt bé amb ell!\nP. Quin nivell d'exigència s'aplica?\nR. Quan poses el llistó molt amunt coartes la creativitat. Amb la moda no em passa, és un joc. Al final, totes les facetes de la meva vida m'han ajudat a ser el que soc.\nP. Fins i tot la rebosteria?\nR. A veure, a mi m'agrada molt menjar…\nP. I a molta gent, però no els han donat un programa a Canal Cocina com a vostè.\nR. Una amiga que hi treballa em va proposar el programa de rebosteria com un repte. Vaig estar tres mesos, tossuda com soc, a casa fent totes les receptes. Em va enganxar a l'estiu al Masnou, i els meus nebots van acabar farts de mi: “Tieta, podem menjar un gelat industrial?”. “No!!! Aquí es prova tot això”. Jo no soc una experta rebostera i com a presentadora doncs soc nul·la. Fent de mi mateixa no tinc futur. Això em surt bé amb els amics; com a actriu, doncs el que calgui, però presentar és molt dur.\nP. Per què va deixar UPA Dance abans que s'acabés?\nR. En el moment és el que vaig sentir. No volia que em passés res que impliqués coses de l'ego, que se me n'anés el cap. Jo, superdotada emocionalment, llavors no ho era. En aquell moment no necessitava per diners allò del grup musical, així que vaig dir que no.\nP. Què sent quan veu un article titulat “Què se n'ha fet de Silvia Marty?”\nR. És molt estrany. Sembla que t'hagis mort.\nP. Com és treballar amb vostè?\nR. Fàcil. Sempre m'he portat bé amb l'equip tècnic. Ve de la meva necessitat de no sentir-me per sobre de ningú.\nP. Els actors són una casta diferent en els rodatges?\nR. Això no és real.\nP. Hi ha actors que s'ho creuen...\nR. Sí, esclar, però també hi ha gent que et tracta així, encara que no t'ho creguis. I és millor aturar-ho. Aquest món dona coses molt rares. Per exemple, he estat ballant en una plaça a Trinitat i Tobago i se m'ha apropat un senyor preguntant què dimonis feia per allà si jo era famosa. Perdó?\nP. Què la molesta més?\nR. Només una cosa?\nP. Un top de tres, si ho prefereix…\nR. No fotis… A veure, em molesta la gent que passa per sobre de les coses… [es queda en silenci].\nP. Gent que serpenteja, que surfeja, que fuig?\nR. [Més silenci].\nP. Per què estic contestant jo?\nR. No sé, però em sembla bé [riures]. No vull dir un tòpic tipus “la mentida”, perquè, mira, de vegades, la mentida és necessària. El que més em molesta? Doncs depèn de la persona.\nP. Què és el que sap fer millor?\nP. Una altra vegada?\nR. Se'm donen bé força coses, ara que ho penso. Però dir-ne només una… Se'm donen bé els esports… Bé, l'exercici físic. Soc una crac en flexibilitat. Aquí segur que et guanyo. Tu fumes?\nR. He deixat de fumar fa sis mesos, i genial.\nP. Podia ballar i fumar?\nR. Esclar! Tinc uns pulmons gegants.


Satisfacció a Freixenet després de la prova de transport de cava amb tren\nFreixenet ha fet una prova de transport de cava amb tren de Catalunya a Alemanya | Freixenet\nLes responsables de Logística i Medi Ambient del celler aposten per continuar treballant en aquest mitjà més sostenible\nEl passat mes de desembre, Freixenet va anunciar que havia fet una prova per transportar cava amb tren entre Catalunya i Alemanya. El celler va enviar 11.100 litres d’escumós de Sant Sadurní d’Anoia a Alsheim, fent la immensa majoria del trajecte amb ferrocarril. A més de la prova d’aquesta alternativa al transport de mercaderies per carretera, aquesta iniciativa del projecte TRAILS, impulsada pels clústers In-Move by Railgrup i l’Innovi, va servir per provar un sistema de traçabilitat i control de temperatura i també d’un mètode per disposar de la documentació de transport de manera electrònica.\nCristina Duran, Responsable de Logística del Grup Freixenet, ha explicat a ‘Vadevi’ que fins al dia d’avui sempre han trobat “més flexibilitat al transport per camió”. “Coneixem el temps de trànsit, els costos i els tenim sota demanda ràpidament”. Tot i això, reconeix que aquesta opció “contribueix a congestionar les carreteres europees i emet més gasos” que no pas el transport ferroviari. En aquest aspecte, però, té una explicació clara: “seguim sense Corredor del Mediterrani”, cosa que els força a “utilitzar infraestructures encara deficients i poc àgils”.\nCristina Duran, Responsable de Logística del Grup Freixenet | Freixenet\nPer la seva banda, Glòria Martí, Responsable de Medi Ambient del Grup, recorda que “el transport de mercaderies està cada vegada més tens”. “Necessitem que els béns arribin al seu destí de la manera més eficient i ràpida possible”. Les carreteres i autopistes “faciliten la cobertura i la mobilitat” i permeten “un servei directe porta a porta”. A més, també destaca la “flexibilitat” d’aquest sistema, que no requereix infraestructura externa com els trens. Tot i això, aquests darrers tenen, diu, “grans avantatges”: fiabilitat, seguretat, capacitat de càrrega i, “sobretot”, reducció d’emissions de CO2 i NO3. Així doncs, creu que “el futur passa per avançar” en aquest mitjà de transport, “millorant les infraestructures” i augmentant els agents logístics especialitzats.\n“El compromís amb la sostenibilitat i el respecte pel medi ambient són pilars fonamentals a Grup Freixenet per convicció i per responsabilitat”, assegura. “La terra és l’origen del nostre producte”, recorda, i és per això que han estat “pioners” en mesures i objectius de reducció de l’impacte ambiental “des de la dècada de 1990”. Un impuls, conclou, que “‘s’ha mantingut i crescut fins al present i té perspectives de futur”.\nQuan van plantejar aquesta prova pilot, recorda Duran, els objectius eren diversos. Per la part logística, comparar “la qualitat de servei en temps i forma”, “el cost del transport” i si “podien carregar més quilos” entre Catalunya i Alemanya, comparant-ho amb fer servir camions. El més important, explica, és saber “si aquesta experiència es podia plantejar per ampliar-la”. A més, afegeix, també van aprofitar per provar la digitalització dels documents de transport per carretera mitjançant e-CMR. Per la banda ambiental, Glòria Martí enumera els objectius principals: mesurar les emissions de CO2, saber quina reducció suposarien respecte el camió i, és clar, garantir que el producte arribés en perfectes condicions, sense cap ruptures.\nGloria Martí, Responsable de Medi Ambient del Grup Freixenet | Freixenet\nUn cop feta la prova, la Responsable de Logística del Grup Freixenet destaca que a cada enviament s’han pogut encabir més ampolles, que han arribat el dia previst i que a més, gràcies al control “tant a nivell d’estabilitat com de temperatura”, han estat entregades a destí “en perfecte estat”. Pel que fa al sistema de digitalització de documents, Cristina Duran assegura que “arriba per quedar-se” i que ha permès “reduir paper” i “tenir tota la documentació a m“a” per qualsevol tipus de control legal o fiscal, amb una disminució del 24% del cost administratiu. Glòria Martí, pel seu cantó, considera que els resultats a nivell ambiental i de control de qualitat de producte han estat “molt satisfactoris”. “La reducció d’emissions ha estat d’un 92% per un trajecte de més de 1.400 quilòmetres”, un valor “molt important i esperançador” i que els anima a continuar amb les proves d’aquesta nova modalitat de transport del vi i el cava.\nJustament, Martí enumera els punts en què s’ha de mirar d‘augmentar l’eficiència per ampliar el transport ferroviari. Primer de tot la reducció de costos, “clau per l’èxit del servei”. Un pas és calcular a partir de quants contenidors és més econòmic aquest transport i, apunta Duran, “agrupar comandes en un mateix tren”. D’altra banda, també cal trobar una empresa que faci el mateix servei en sentit contrari i aconseguir altres empreses a qui els interessi per poder omplir els trens. Això no serveix només per a Alemanya sinó pels països nòrdics, ja que Duran mateixa explica que també es vol estudiar “quin percentatge de les exportacions” al nord d’Europa es podrien traslladar al transport ferroviari. L’altre punt de millora, per a Glòria Martí, és la reducció dels temps de càrrega.\nEn qualsevol cas, des de Freixenet asseguren que mantindran el contacte amb CIMALSA i amb els clústers Railgrup i Innovi, que els han acompanyat en aquesta primera prova, amb l’objectiu de continuar avançant.


Els cinc millors plans lúdics del cap de setmana | Reusdigital.cat diari de Reus. Notícies i actualitat del Camp de Tarragona\nLa representació de 'Moby dick' al Fortuny o la Festa de la farigola de Prades, entre les propostes seleccionades\nPou, en una imatge promocional de 'Moby dick'\nArriba el cap de setmana i, com sempre, l'equip de Reusdigital.cat us proposa cinc plans d'oci per al vostre temps lliure. En aquesta ocasió, hem optat per música, teatre amb una gran figura de l'escena catalana, gastronomia i una fira amb activitats per a tots. Ja sabeu que ens podeu fer arribar les vostres idees al correu redaccio@reusdigital.cat. Que gaudiu del bon temps!\n1. Concert de primavera de l'Orfeó reusenc\nL'entitat, que enguany celebra el seu centenari, ha organitzat una actuació amb una setantena de veus a l'escenari. Hi haurà la participació de dues corals i les entrades (a 3 euros) es podran adquirir una hora abans de l'inici de l'espectacle. La cita és a les 9 del vespre.\n2. 'Moby dick' al Teatre Fortuny\nJosep Maria Pou és el capità Ahab en el gran clàssic de Herman Melville sota la mirada de Juan Cavestany i dirigida per Andrés Lima. L'espectacle, que es representa el divendres a les 9 del vespre, ha rebut excel·lents crítiques.\nRecupereu un clip promocional del muntatge:\n3. Festa de la farigola a Prades\nDurant tot el cap de setmana, la vila vermella acollirà tot un seguit d'activitats lúdiques adreçades a tots els públics, amb el concurs d'engalanar façanes i balcons com un dels grans reclams per als visitants. Es podrà visitar el mercat artesanal i degustar la tisana de farigola amb mel i veure el concurs de decoració de façanes.\nEl dissabte s’iniciaran les activitats amb jocs tradicionals d’11 del matí a 2 del migdia i de 4 a 7 de la tarda a la plaça Major. A dos quarts de 5 de la tarda es podrà gaudir d'una actuació musical als jardins del rector a càrrec de Gerard Marsal amb l’espectacle 'Cançons al Jardí'. Posteriorment, a dos quarts de 7 de la tarda, hi haurà el concert de la Coral Orfeó Artanenc i Prades Cor a l’Església de Santa Maria.\nDiumenge, la jornada començarà a les 10 del matí amb un esmorzar popular i, després, se seguirà amb una actuació castellera amb els Xiquets de Cambrils i els Torraires de Montblanc.\n4. Jornades de la tonyina a l'Hospitalet\nAmb la celebració de la Tonyinada 2018, s’inaugurarà aquest diumenge 27 de maig la 19a edició de les Jornades de la Tonyina a l’Hospitalet de l’Infant. Els assistents a aquesta jornada gastronòmica, prevista a partir de les 11 del matí, a la plaça de Catalunya, podran tastar les 'tonyi-tapes' elaborades pels 11 restauradors que prenen part en aquesta edició de les jornades, per un preu de 2,5 euros amb beguda inclosa. Més informació en aquest enllaç.\n5. 'Maria by Callas', a Cambrils\nEl cinema Rambla de l'Art projecta diumenge a la tarda (a un quart de 6) la projecció del documental 'Maria by Callas' (Tom Wolf, 2016), que recull filmacions de la diva i d'altres personatges que la van envoltar. Se centra, especialment, en els detalls íntims de la seva vida.\n2Detingut per exhibicionisme davant de menors a prop d’una escola de Torredembarra\n3Arriba el cap de setmana!


Fundació Valvi: de març 2017\nPresentació del llibre: Comunicació, educació i compromís social Lluís Costa i Mònica Puntí (Eds.)\nUs volem convidar a la presentació del llibre:\nComunicació, educació i compromís social Lluís Costa i Mònica Puntí (Eds.)\ndia: dijous 23 de març 2017\nlloc: Auditori M. Martí i Pol de la Fundació Valvi\nAudició de piano i veu soprano a favor de la campanya TU ETS IMPORTANT\nUs convidem amb tota la il·lusió del món a aquest audició de piano i veu per donar visibilitat a la campanya que hem engegat: TU ETS IMPORTANT\nL'objectiu de la qual és conscienciar a la nostra societat que hi ha una necessitat imperiosa d'òrgans. TU ETS IMPORTANT, és el lema que hem triat per arribar a totes les persones que amb un gest tant altruista com aquest podem permetre una NOVA VIDA.\nTindrem una taula de testimonis molt emotiva però real com la vida mateixa.\nA tots ens pot arribar que necessitem un òrgan.\nA Catalunya som capdavanters en trasplantaments , en canvi estem a la cua en quan a donacions.\nÉs tant fàcil com fer saber la teva voluntat desinteressada als teus familiars. No costa diners,ni has de signar enlloc,tant sols has de prendre consciència.\nA totes les edats pots ser donant: de còrnia i teixits si has petit una malaltia crònica...\nVINE I FORMA PART DEL NOSTRA IMMENS MURAL : TU ETS IMPORTANT\n1300 catalans estan en una llista d'espera.\nPresentació: Escriure i viure 20 anys de columnes (1993-2013)\nUs convidem el proper dilluns 6 de març a les 7 de la tarda a la presentació d'una nova col·lecció dintre la Biblioteca Valvi :\ntítol:Escriure i viure\n20 anys de columnes (1993-2013)\nautor: Narcís-Jordi Aragó ( Girona 1932-2016)\npròleg: Mariàngela Vilallonga\n" Escriure una columna és sempre una aventura.....exigeix,de fet,un llarg entrenament:un pòsit de lectures,una recerca de temes,un procés de maduració d'idees." ( N.J.Aragó)\nAquest llibre serà el primer d'una nova col·lecció de la Biblioteca Valvi que portarà el nom de N.J.Aragó i que s'anirà engruixint amb l'aportació d'estudis sobre el fons documental que l'escriptor va donar a l'arxiu municipal gironí.\nCada una d'aquestes antologies es faran a través de la càtedra de Patrimoni Literari de la UdG dirigida per la Dra. Mariàngela Vilallonga. Aquests nous estudis se sufragaran amb una Beca de la Fundació Valvi a un alumne de l'UdG designat per la Càtedra.


Notícies | Ricard Turon\nSostenibilitat i Eficiència\nA punt de començar una nova casa\nEs tracta d'un habitatge unifamiliar aïllat de 145 m2 en planta baixa a l'Alt Empordà.\nNova promoció de 2 cases aparellades a Flaçà. No perdis l'oportunitat!!! Contacta'ns i te n'informarem!\nRicard Turon ha dissenyat la promoció de dues cases aparellades a Flaçà que constrruiran Genial Houses i Construccions Rubau.\nSón dues cases de dues plantes i soterrani de 185 m2, situades a la urbanització Can Tramuntana, al costat del bosc i amb...\nNo us perdeu el vídeo del reportatge a Genial Houses de TV Girona pel programa Connecti.Cat que s'emet a les TV locals de tot Catalunya!\nEn Ricard Turon, gerent de Genial Houses, explica en directe des d'una de les cases reformades el perquè les nostres cases, gràcies al nostre sistema constructiu en fusta tecnològica, són més sostenibles, tenen un gran estalvi energètic i tenen un...\nGenial Houses al Telenotícies de TV Girona\nNo et perdis l'entrevista que TV Girona fa a Ricard Turon, arquitecte i gerent de Genial Houses en l'última casa acabada on explica la última tendència actual en habitatges sostenibles i energèticament eficients.\nAvui celebrem el Dia Mundial de l'Hàbitat i de l'Arquitectura\nDes de Ricard Turon Arquitectura ens sumem a la seva celebració ja que els nostres habitatges contribueixen al desenvolupament urbà sostenible i a més permeten l'optimització dels espais permetent altres usos com el treball i l'oci.\nEl primer dilluns del mes...\nL'obra BUNGALOVE de Ricard Turon seleccionada als Premis d'#Arquitectura de les comarques de #Girona! @COACGirona\nAvui s'han publicat les obres seleccionades dels Premis d'Arquitectura de les comarques gironines 2020 i l'obra BUNGALOVE ha estat seleccionada en la categoria ARQUITECTURA:\nPremis d'arquitectura de les comarques gironines 2020\nEs tracta de 4 apartaments dissenyats per Ricard Turon i construïts per Genial Houses. Són construccions modulars de...\nObres de Ricard Turon en el vídeo promocional dels Premis d'Arquitectura de les Comarques de Girona 2020\nDues obres de Ricard Turon: Adequació i millora de l'entorn del pavelló poliesportiu (Quart) i 4 apartaments a ressort turístic (S'Agaró) apareixen en el vídeo promocional dels Premis d'Arquitectura de les Comarques de Girona 2020. El pots veure a:\nRicard Turon Estudi d'Arquitectura és soci de #PEP (Plataforma de Edificación Passivhaus)\nLa Plataforma de Edificación Passivhaus (PEP) pertany a la International Passive House Association (IPHA), la més gran i millor referència en edificis certificats baix estàndard Passivhaus i, en consecuència, en la versió més exigent i rigurosa del que pot considerar-se...\nNova #casapassiva unifamiliar aïllada / Nueva #casapasiva unifamiliar aislada / New #passivHaus\nAcabat el projecte executiu d'una casa passiva a la Costa Brava. La casa, d'una sola planta, té una cuina oberta, una sala d'estar - menjador, 3 habitacions, dos banys i un porxo fantàstic per gaudir també de l'exterior.\nSom especialistes en...\nUna casa dissenyada per Ricard Turon en el blog @MaderayConstruccion\nSurt publicada una casa dissenyada per Ricard Turon i construïda per Genial Houses el 2010 en el blog Madera y Construcción. S'hi poden veure el plànol de la planta baixa i fotos d'una de les façanes i el detall...\nImatges de la plaça de Quart a vista d'ocell\nA l'estudi de Ricard Turon ens hem sumat al confinament per la prevenció del coronavirus i tot l'equip treballem telemàticament.\nI perquè pugueu tenir un respir i sortir mentalment a l'exterior us pengem fotos de la nova plaça de Quart a...\nTot a punt per a la col·locació dels panells de fusta Genial Panel\nJa s'han acabat les obres de consolidació de la planta baixa d'aquesta obra de reforma i ampliació d'un habitatge entre mitgeres a Girona. Ara es col·locaran els forjats, parets i sostres de la planta primera amb panells sandvitx estructural...\nNou projecte d'un habitatge unifamiliar aïllat #sostenible\nProjecte d'un #habitatgesostenible, dissenyat per aprofitar les condicions del seu entorn natural, buscant #eficienciaenergetica i el respecte pel medi ambient.\nDos volums lleugers divideixen el programa, el volum petit és un estudi de gran alçada amb vistes al jardí i el...\nNou projecte d'un habitatge unifamiliar aïllat\nEs tracta d'un habitatge aïllat de planta baixa i una planta pis, més un soterrani destinat a garatge.\nViure amb amplitud però amb poca superfície i amb la presència constant del jardí com una peça més de l'habitatge ha estat el...\nNou projecte d'un habitatge unifamiliar entre mitgeres\nUna casa de Genial Houses dissenyada per Ricard Turon a la revista VOGUE LIVING\nLa revista VOGUE LIVING fa un reportatge en la seva revista a BEHOMM, la primera plataforma d'intercanvi de cases per a persones amants de la bellesa i del disseny. Actualment tenen més de 1.750 cases en més de 50...\nEntrevista de @TVGirona a Ricard Turon, arquitecte i gerent de Genial Houses\n@tvgirona, en la seva edició especial de #FiresdeSantNarcís, entrevista a @RicardTuron, arquitecte i gerent de @GenialHouses.\nFase final de les obres del nou Centre cívic de Castell d'Aro\nJa s'estan instal·lant els tancaments de totes les obertures i enllestint els interiors.\nJa queda poc per poder gaudir el nou centre cívic de Castell d'Aro!\nEn marxa la nova plaça de Quart!\nPodeu veure les fotos de la nova plaça de Quart dissenyada per Ricard Turon a:\nInici d'una casa dissenyada per Ricard Turon\nComencen les obres de construcció d'una casa dissenyada per l'arquitecte Ricard Turon.\nRemunta i ampliació d'una casa Genial Houses®\nResultat del projecte d'ampliació i remunta d'una casa.\nEntra i mira quin canvi ha fet la casa.\nNova casa Genial Houses® acabada\nAcabada una nova casa Genial Houses model CUBE de 100 m2.\nEntra per veure les fotos del reportatge fotogràfic!\nConstrucció del Centre Cívic de Castell d'Aro\nEl nou centre cívic de Castell d'Aro, concebut per Ricard Turon, tindrà una superfície d'uns 1.500 m2 distribuït en dues plantes, on hi haurà una gran sala polivalent, altres sales menors, espais per a entitats, serveis de biblioteca, informàtica i...\nNova plaça de Quart, fusió entre paisatge i arquitectura.\nInfants i adults ja poden gaudir de la nova plaça a l'entorn del pavelló de Quart, construïda amb l'objectiu de ser ser un espai de joc i de trobada, i on poder-hi celebrar les activitats i esdeveniments populars que s'organitzen...\nVídeo del procés de remodelació de l'entorn del pavelló de Quart\nAmb poc més de dos minuts podreu veure tot el procés de construcció de la plaça. No us ho perdeu!\nL'obra "Bungalove" de Ricard Turon seleccionada en la XVI edició dels Premis Catalunya Construcció\nL’obra Bungalove al Càmping Sant Pol de S'Agaró, ha estat seleccionada en la XVI edició dels Premis Catalunya Construcció en la categoria d'Innovació en la construcció.\nL’objectiu d’aquests premis, que convoca el Col·legi d’Aparelladors de Barcelona (CAATEEB), és reconèixer l’esforç de les...\nRicard Turon a la Jornada de Construcció sostenible i consum energètic de Triodos Bank\nAhir 16 de maig Ricard Turon, com a gerent de Genial Houses®, va participar en la Jornada organitzada per Triodos Bank a Girona.\nEl format de la jornada va ser de col·loqui, i les persones assistents van mostrar molt...\nQueden 15 dies per acabar l'adequació de l'entorn del pavelló de Quart\nEstigueu atentes i atents aquests dies perquè el resultat serà sorprenent!\nAcabada la remunta i reforma d'una casa\nHem convertit una vella i petita casa de planta baixa en un habitatge modern, sostenible i eficient!\nS'han mantingut les parets estructurals de la planta baixa i gràcies a la tecnologia lleugera de fusta utilitzada s'ha ampliat un pis...\nJa està feta la casa Genial Houses model H a Palautordera\nJa fa uns dies que hem acabat la casa Genial Houses model "H" a Palautordera.\nNou restaurant, càmping Rifort\nL'Ajuntament de Calonge farà una guingueta dissenyada per Ricard Turon\nL'arquitecte i fundador de Genial Houses® Ricard Turón ha dissenyat i ben aviat construirà el nou restaurant/giringueta de la platja de Cala Cristus a Calonge.\nSortim a La Vanguardia!\nLa Vanguardia ha publicat un article de les nostres cases Genial Houses i la nostra filosofia.\nDescobreix més de "Ricard Turon"\nCarrer del Tren, 93 17242 Quart\n667 402 646\nVols rebre notícies, novetats... sobre "Ricard Turon"?\n© 2021 Ricard Turon


Primer dietari entre solsticis: Pròleg, per Jesús M. Tibau\nEscriure és un procés mental que requereix d’un procés mecànic. Sovint aquesta mecànica esdevé plaer: col·locar damunt la taula un paper en blanc, agafar un bolígraf de forma ritual, acomodar-se a la nostra cadira preferida, aixecar-se i caminar mentre pensem..., o prémer el botó de l’ordinador i passejar els dits pel teclat. De vegades aquesta mecànica també crea angoixa, quan les paraules ens rellisquen dels dits i les frases creades no ens acaben de convèncer.\nPels qui tenim aquest hàbit, arriba un moment que el fet quotidià d’escriure esdevé necessitat vital, obligació, vici, crossa, ales.\nLa meva passió per l’escriptura nasqué amb quelcom tan fràgil i sòlid a la vegada com és la poesia. Després sorgí una llarga història d’amor amb la narrativa breu, de ficció. Primer escrivia contes amb alguns elements fantàstics, sorprenents, que no eren res més que excuses per cercar l’emoció. Aquests elements fantàstics han anat desapareixent, no del tot, dels meus relats de ficció, que se centren més en inventar fets senzills, propers. Durant aquest camí, m’he adonat que no em cal recórrer a la ficció, i narrar la quotidianitat que m’envolta ja és suficient, prescindint de la necessitat d’afegir-hi espècies que n’adulterin el seu gust. Només cal estar atent, mirar, escoltar, deixar-se impregnar per la màgia que ens envolta. Per a arribar a aquesta conclusió, ha estat decisiva l’agudesa dels sentits i l’emotivitat que m’ha regalat veure créixer el meu fill, així com la influència de llegir l’obra d’un gegant com Artur Bladé i Desumvila, o dietaris com els de Josep Igual o Manel Alonso i Català, i també llibres sobre la realitat com els esmorzars d’Ignasi Revés.\nEn aquests dos dietaris del desdejuni, per Lleida i per les Terres de l’Ebre, l’Ignasi ens descriu, amb qualitat narrativa notable, les diverses delícies culinàries de què gaudeix, ens les fa olorar. Però ens parla també dels espais, de les persones, de les històries petites i grans dels locals, i amb les seves paraules ens fa sentir comensales de la seva taula, i ens dóna un tros de pa per sucar al plat. No són tan sols una delícia gastronòmica, sinó també literària, que ens facilitarà el pas a un món de petits plaers, al regne dels sentits, i que ens obrirà la gana. Es mostra curiós, tafaner, xafarder de tot el que l’envolta, amb ànsia de traduir-ho en paraules escrites.\nAquest vici de mirar, de sentir, l’ha portat a un repte nou que demà comença. L’estímul d’escriure dia a dia, d’intentar captar la màgia dels moments, és la millor recepta per construir un escriptor i, a més, i, sobretot, per convertir-se en un ésser humà millor.\nEtiquetes de comentaris: Cornudella de Montsant, Escriptors, Jesús M. Tibau, Llibres\nJesús M. Tibau 20 de juny de 2013 a les 6:57\nfelicitats per aquest projecte que tinc l'honor de prologar. Una abraçada\nIgnasi Revés 21 de juny de 2013 a les 1:47\nGràcies a tu, Jesús! Mos llegim!\nEduard 22 de juny de 2013 a les 4:12\nEm sento privilegiat de poder iniciar aquest recorregut de la mà d'una autor tan gran -en tants aspectes- com l'Ignasi, i que a sobre ens doni la benvinguda algú com el Jesús. Jo, que vaig patir i ser patit per l'Ignasi aquells dies d'oficina que ara ens descriurà amb la seva impecable prosa, sens dubte em sosprendré de veure un altre caire de la història que vam compartir, un punt de vista diferenciat del que jo podia copsar -encara en les estones en què estàvem colze amb colze-. Perquè, en definitiva, encara que compartim espais i temps, mai podem estar dins la closca de l'altre.\nLi dono la raó al Jesús -podia ser d'una altra manera?- quan apunta que escriure ens fa millors. I afegeixo: llegir també ens ho fa. Ens ajuda a veure altres maneres de veure, a relativitzar, a pensar a partir de les experiències dels altres, a rumiar sobre els nostres i, amb una mica de sort, fer-nos un replantejament de les nostres conductes més desafortunades.\nIgnasi Revés 22 de juny de 2013 a les 7:33\nGràcies pel teu extens i intens comentari, Edu... I bona festa major!


Hotel Ladakh Continental Leh Índia - Ofertes d'hotels amb els MILLORS DESCOMPTES EN LÍNIA\nOld road leh ladakh, Leh, Leh, Índia, 194101 - Excel·lent ubicació - Veure al mapa\nTé alguna pregunta per a Hotel Ladakh Continental?\nMés informació sobre Hotel Ladakh Continental\nTant si es tracta d'un viatge de plaer com si és de negocis, Hotel Ladakh Continental és una elecció d'allotjament magnífica quan visiten Leh. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Aventura Nord, Library Road Vegetable Market, Zanskar Treks són només algunes de les atraccions disponibles per als visitants.\nA Hotel Ladakh Continental, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen servei d'habitacions 24 hores, aparcament de cotxes, servei d'habitacions, transport hotel/aeroport, restaurant.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Gaudeixi d'incomparable serveis i d'una localització de prestigi a Hotel Ladakh Continental.


Inici Preguntes i respostes Quin va ser l'impacte de l'Exposició Universal del 1888?\nAmb tots els esforços posats en la industrialització i la modernitat, l'esdeveniment va influir de manera extraordinària arreu del país\nPavellons de l'Exposició Universal de 1888 Wikimedia Commons\nL'efecte de l'esdeveniment sobre la ciutat de Barcelona i el conjunt de Catalunya fou extraordinari. Tot coincidint amb una bona entesa de la burgesia catalana i la reinstaurada monarquia, la inauguració de l'Exposició —que apostava per la industrialització i la modernitat— va anar a càrrec de la reina regent Maria Cristina. Més de 400.000 visitants d'arreu del món s'hi deixaren caure al llarg dels vuit mesos que va durar.\nUna ambiciosa reordenació urbanística i un conjunt de noves construccions de tot l'entramat que confluïa a la Ciutadella (el saló de Sant Joan, el mercat del Born, la urbanització del parc i la zona de la Ribera i el front marítim, amb un nou moll fins a arribar al monument a Colom i la porta de la Pau) van representar el primer esclat d'un art modernista fins aleshores incipient. Les mostres més evidents foren l'Hotel Internacional que es va construir en un terreny guanyat al mar al nou passeig de Colom, el castell dels Tres Dragons o la primera il·luminació d'uns carrers de la ciutat.\nAquesta primera gran mostra universal organitzada per Barcelona va dur l'orgull i l'autoestima a tot el país en fer-se palès que era l'única veritable ciutat de tot l'Estat. L'Exposició Universal va ser una llavor fecunda en l'economia, la cultura i el redreçament general el país, malgrat la forta desigualtat social existent.


Sercotel Cornellà Barcelona | Consorci de Turisme del Baix Llobregat\nEns complau donar-vos la benvinguda a l'hotel Sercotel Cornellá Barcelona de 3 estrelles, un dels hotels més destacats de Cornellà centre, amb una ubicació estratègica, a 5 minuts de les principals zones d'oci i comercial i molt a prop de Barcelona. El seu esperit cosmopolita, l'acurada combinació en disseny i el seu excel·lent servei, el converteixen en l'opció ideal per gaudir d'una experiència inigualable en les seves vacances amb totes les comoditats.\nEs troba en un barri emergent i colorit, especialment conegut pels seus carrers, places i bars plens de vida.\nLes habitacions estan insonoritzades i estan totalment equipades amb llits queen size, TV de pantalla plana, internet Wi-Fi gratuïta, sistema d'aire condicionat, caixa forta i bany privat amb articles de tocador gratuïts.\nSi vols cuidar el teu cos i mantenir-te en forma durant les teves vacances, també pots tonificar-te al gimnàs i continuar amb la teva activitat física.\n93 475 08 95\nSi estàs buscant prop de Barcelona sigui per treball o per plaer, el Sercotel Cornellà Barcelona és la teva millor opció. Allotja't al nostre hotel de 3 estrelles i gaudeix del confort més gran i dels millors serveis que oferim. Reserva la teva habitació amb nosaltres i permet que el nostre personal s'ocupi de tota la resta. Veuen i descansa en el Sercotel Cornellà Barcelona!\nAl nostre hotel a Cornellà centre t'oferim diversos serveis perquè puguis viure la millor experiència possible. Estigues en forma en el nostre gimnàs i, quan hagis acabat, aprofita per a fer-te una passejada pel nostre fabulós jardí.\nEl Sercotel Cornellà Barcelona compta amb salons per a esdeveniments i reunions. En els nostres salons s'adapten a les teves necessitats, segons la mena d'esdeveniment que estiguis pensant a celebrar. Tots ells interiors, compten amb la millor tecnologia actual del mercat. Deixa't assessorar pels nostres especialistes i organitza el teu esdeveniment prop de la ciutat de Barcelona.\nL'organització d'un gran esdeveniment comporta utilitzar els millors serveis i equipaments possibles. En nostre disposaràs de pantalla, flip-*chart, material d'oficina, wifi i coffe break. Posa't en contacte amb nosaltres i digues-nos que tipus d'esdeveniment tens al cap. T'assessorarem personalment!


Els Museus de Banyoles, la Biblioteca i l’Arxiu reprenen les activitats presencials - Ajuntament de Banyoles\nEls Museus de Banyoles, la Biblioteca i l’Arxiu reprenen les activitats presencials\nEls Museus de Banyoles, la Biblioteca i l’Arxiu reprenen les activitats presencials Dissabte es farà la primera visita guiada a la vil·la romana de Vilauba https://banyoles.cat/ajuntament/ajuntament/informacio-municipal/noticies/els-museus-de-banyoles-la-biblioteca-i-l2019arxiu-reprenen-les-activitats-presencials https://banyoles.cat/ajuntament/ajuntament/informacio-municipal/noticies/els-museus-de-banyoles-la-biblioteca-i-l2019arxiu-reprenen-les-activitats-presencials/@@download/image/escut_bny.jpg\nDissabte es farà la primera visita guiada a la vil·la romana de Vilauba\nEls Museus de Banyoles, la Biblioteca Pública Comarcal i l’Arxiu Històric Comarcal reprenen a partir d’aquesta setmana les activitats presencials. Les noves mesures per aturar la propagació de la Covid-19 permeten que aquests equipaments puguin tornar a programar activitats presencials als seus espais amb el 50% d’aforament com en el cas del Teatre Municipal, la Factoria d’Arts Escèniques o l’Auditori de l’Ateneu.\nLa primera activitat presencial serà avui dimarts a partir de les 7 de la tarda i al Museu Darder amb el Club de Lectura de la Biblioteca, on es parlarà sobre el llibre Ànima de tramuntana de Núria Esponellà, amb la presència de la mateixa autora.\nTambé es faran presencialment, en aquest cas a la mateixa Biblioteca, l’Hora del Conte, prevista per aquest dijous 11 de març a 2/4 de 6 de la tarda, i l’Story Time d’aquest dissabte 13 de març a les 11 del matí.\nD’altra banda, per motius personals del conferenciant, s’ha suspès la presentació de l’adaptació al còmic del Llibre de cavalleries de Joan Perucho, que ha anat a càrrec de Julià Guillamon i Toni Benages. La presentació estava inclosa dins les activitats de l’Any Perucho.\nPel que fa als Museus, la primera activitat presencial que faran serà aquest dijous amb una nova sessió dels Dijous Culturals, organitzats conjuntament pels Museus de Banyoles i l’àrea de Benestar Social. La xerrada, que es farà a les 5 de la tarda al Museu Darder, se centrarà en ‘Covid i salut mental’ i anirà a càrrec de la psiquiatra Carme Mariscot. També es podrà seguir en directe pel canal de Museus de Banyoles a Youtube.\nDissabte es reprendran també les visites guiades a la vil·la romana de Vilauba, que recentment ha estat declarada com a Bé Cultural d’Interès Nacional (BCIN). La visita, per la qual ja no queden places, es farà aquest dissabte a les 5 de la tarda.\nNomés es mantindrà en línia per motius personals del conferenciant la sessió de Tardes de ciència, prevista per aquest dissabte a les 7 de la tarda i que es podrà seguir en directe pel canal de Youtube dels Museus de Banyoles. La xerrada se centrarà en ’30 anys de dinàmica del territori de Catalunya des dels satèl·lits’, a càrrec de Xavier Pons i està organitzada conjuntament amb Astrobanyoles.


Un estudi ha permès capturar ratpenats orelluts alpins a Andorra — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Un estudi ha permès capturar ratpenats orelluts alpins a Andorra\nPer primer cop a Andorra, durant aquest estiu, s’han capturat i tornat a alliberar 3 ratpenats orelluts alpins (Plecotus macrobullaris). Aquesta espècie és molt poc freqüent i només ha estat citada als Alps i a alguns punts del Pirineu central on s’acostuma a trobar a gran alçada entre 1.700 i 2.800 m d’altitud. Fins al moment a Andorra només se n'havia trobat un cadàver a mitjans dels anys noranta.\nL’orellut alpí s’alimenta caçant insectes en prats alpins a l’estiu i hiverna a coves gelades a 2.100 m d’altitud durant l’hivern. Malgrat l’actual desconeixença de la seva biologia, la seva presència pot representar un bon indicador de l’evolució d’aquests ecosistemes d’alta muntanya.\nEl present estudi representa una continuació de la tasca feta per investigadors francesos (A. Bertrand, P. Médard, E. Guibert, M Dubourg i D. Savage) a la dècada dels noranta i ha permès trobar noves espècies de ratpenats fins a les 12 espècies que fins ara han estat confirmades.\nDes de l’any 2008 i gràcies al conveni establert amb el Centre d'Estudis de la Neu i la Muntanya d'Andorra (CENMA) de l’Institut d’Estudis Andorrans, el Museu de Ciències Naturals de Granollers i l’Associació Galanthus estan estudiant les poblacions de ratpenats d’Andorra. L’equip d’investigadors (C. Flaquer, X. Puig, R. G. Ràfols i A. L. Baucells), sota encarrec del CENMA, està completant l’inventari d’espècies i la seva distribució amb l’objectiu de conèixer l’estat de conservació de les seves poblacions. Segons s'informa des del Govern andorrà, "conèixer l’estat de conservació és el primer pas per poder aplicar mesures de conservació dels hàbitats utilitzats pels ratpenats".


El Campus Docent Sant Joan de Déu, disposa d’una comissió d’ocupabilitat encarregada d’organitzar activitats relacionades a facilitar la inserció laboral dels nostres estudiants i titulats.\nEntre d’altres, la comissió ha dut a terme les següents accions:\nXerrades per part d’instruccions (UB, Treball a l’estranger, col·legiació).\nSeminaris d’elaboració de CV i com entrar a borses (SOC i ICS).\nPresentació de la pagina web d’Ocupació de la UB i del COIB.\nTaller d’eines 2.0 per la recerca de treball (vídeocurrículum, Skype, xarxes socials).\nJornades d’orientació per la inserció laboral, a càrrec de diversos centres.


Una multitudinària baixada de caixons va ser el preludi a quatre bons bous el 7 de setembre\nUna vegada més, la tradicional baixada de caixons va comptar amb una multitudinària participació de veïns de totes les edats que van omplir de colorit els moments previs a les desencaixonades dels quatre bous protagonistes de la vesprada del 7 de setembre.\nAl caure el dia gran del bou en dissabte eren moltes les localitats que també celebraven actes taurins, per la qual cosa existia un cert temor que el nombre de visitants fóra inferior al d'anys anteriors. Res més lluny de la realitat, perquè tant la plaça Joan de Ribera com la de l'església presentaven un aspecte semblant o inclús superior al dels últims anys.\nAnforito era el nom del bou marcat amb el número 83 i amb el guarisme 8 que va obrir el torn de les desencaixonades. Bou molt ben presentat que pertanyia a la ramaderia El Torero. Quant a la seua actuació, es pot catalogar d'excel·lent, sent probablement el millor bou que s'haja vist a Puçol esta temporada fins al moment, a causa del seu comportament, tant a la vesprada com a la nit en les embolades.\nA la prestigiosa ramaderia d'Adolfo Martín pertanyia el negre entrepelat de nom Lagartijo, amb el 7 de guarisme i el núm. 26 marcat en el seu costellam, el qual va tindre un comportament d'acord amb l'encaste a què pertanyia.\nLa tercera de les desencaixonades va ser la de l'enorme bou de nom Bilbanito, del ferro de Salamanca del Port de Sant Llorenç, amb guarisme 9 i amb el 142 com a número, sent la seua actuació catalogada com acceptable.\nSeriosa, molt seriosa era la presentació del Quart bou de la vesprada, pertanyent a la ramaderia sevillana del Conde de la Maza, de nom Cocinosito, marcat amb el núm. 147 i el 8 com a guarisme. Bona va ser també l'actuació d'este morat.\nUna vegada finalitzades les quatre desencaixonades, era el moment dels comentaris i valoracions dels aficionats, sent el denominador comú que havia sigut una bona vesprada de bous, sobretot per la presentació dels quatre exhibits, els quals han servit per a engrandir més si és possible el prestigi aconseguit any rere any pel nostre volgut 7 de setembre.\nDesprés d'estos quatre bous, de nou van ser les caps de Fernando Machancoses les protagonistes de la vesprada, primer amb la solta d'una vaca i poc després amb l'embolada del bou capó de nom Zapatero, sent Ángel Solana el tallador de la corda, després d'haver sigut embolat per la quadrilla Emboaldors de Puçol.\nL'actuació d'este bou va posar punt final a la jornada vespertina.


Tres botigues de Berga, entre les dotze finalistes del concurs d’aparadors del FeMAP | Aquí Berguedà\nTres botigues de Berga, entre les dotze finalistes del concurs d’aparadors del FeMAP\n25 juliol 2016 16:09\nLa botigues de Berga Farràs des de 1910, Casa Lladó i Íngrid Munt han accedit a la final de la segona edició del concurs d’aparadors del Festival de Música Antiga dels Pirineus (FeMAP). Una cinquantena d’establiments de les diverses localitats on se celebra el festival han participat en el concurs, que s’ha celebrat durant aquest mes de juliol. L’organització va crear quatre jurats territorials dividits per comarques que han estat els encarregats d’avaluar la temàtica de la música antiga, la visibilitat, l’originalitat, l’estètica i la disposició dels elements de cada aparador.\nFarràs des de 1910, Casa Lladó i Íngrid Munt han estat escollides entre una cinquantena de botigues com tres de les dotze finalistes del certamen. Totes elles optaran a emportar-se 600, 400 o 200 euros, en cas de guanyar el primer, el segon o el tercer premi, respectivament.\nA banda de les tres botigues berguedanes, les altres deu finalistes són TessArt, d’Andorra la Vella, Vima i Fusteria, de la Seu d’Urgell, El Bosc i Brifor, de la Pobla de Segur, Nina, de Tremp, Stil Biel i Màgia de Tinta, de Puigcerdà, i la perruqueria Venus, de Ripoll. Els guanyadors de l’edició d’enguany s’anunciaran al llarg d’aquesta setmana.\nD’altra banda, les cinquanta botigues participants en el certamen poden optar al premi de les xarxes socials on es premiarà la fotografia de l’aparador amb més “M’agrades”. L’establiment que aconsegueixi aquest premi serà guardonat amb un lot de productes locals.\nCasa Lladó concurs d'aparadors Farràs des de 1910 Festival de Música Antiga dels Pirineus Íngrid Munt